Osnovna Josipa Kozarca Lipovljani

Augusta Šenoe 1

44322 Lipovljani

**Elementi i mjerila praćenja, provjeravanja i ocjenjivanja učenika u nastavi katoličkog vjeronauka**

Vjeroučitelji: Ivana Vašara (Ivica Hrmo); San Marko Klarić, Ivana Lagundžić i Katarina Podkulabović (Verica Razum Hrmo)

Školska godina 2018./2019.

*Program katoličkog vjeronauka u osnovnoj školi* propisuje vrednovanje postignutih rezultata u vjeronauku u osnovnoj školi. Vrednovanje se odnosi na procese praćenja, vrednovanja, provjere i ocjenjivanje postignutih ciljeva učenika, zadataka i rezultata njihova učenja, odnosno odgoja i obrazovanja. Vrednovanje je također kritička prosudba vjeroučiteljeva vlastita rada. Ocjenjivanje se može ostvariti na različite načine: općom ocjenom, po pojedinim vidovima složenog procesa učenja, opisnom i brojčanom ocjenom u različitim aspektima praćenja i ocjenjivanja: znanje, zalaganje, stvaralačko izražavanje i kultura međusobnoga komuniciranja. Opisno praćenje po elementima ocjenjivanja je primjerno izneseno te ga je moguće primijeniti u izmjenjenom obliku već prema stanju koje učenik pokazuje.

1. **Znanje** – poznavanje činjenica i programskih sadržaja na spoznajno-informacijskoj, doživljajno-iskustvenoj i djelatno-iskustvenoj razini;
2. **Stvaralačko izražavanje** – usmeno, pismeno, likovno, scensko, glazbeno, audiovizualno i dr., u kojem posebnu pozornost treba posvetiti vrednovanju individualnih posebnosti pojedinih učenika;
3. **Zalaganje** – interes, motiviranost, marljivost, inicijativnost, aktivnost i dr., u čemu treba posebno uočiti individualne posebnosti pojedinih učenika kako bi se povećao i produbio njihov interes, motivacija i marljivost. Budući da vjera najbolje „uči“ kada se svakodnevno živi osobnim svjedočanstvom i angažmanom u različitim oblicima kršćanskog djelovanja i solidarnosti, treba također uzeti u obzir i njihovo sudioništvo i zalaganje u djelima dobra, kao stanovitoga vida promicanja općeg dobra u zajednici, te zalaganje u izvannastavnim aktivnostima;
4. **Kultura međusobnoga komuniciranja** – imajući na umu da je riječ o odnosu kako prema vjeroučitelju, tako i prema svim sudionicima vjeronaučnog susreta, tj. o kulturi koja istodobno uključuje finoću, pažnju i poštovanje u međusobnim odnosima te autentičnost, slobodu i kreativnost s obzirom na iskazivanje vlastite osobnosti.

**Kriteriji za elemente ocjenjivanja**

|  |  |
| --- | --- |
| **ZNANJE** | |
| ODLIČAN (5) | Učenik je potpuno usvojio teme i sadržaje propisane planom i programom, koja reproducira i stvaralački ga primjenjuje. Naučeno primjenjuje s puno detalja. Sam sebe usmjerava, svoje znanje primjenjuje u pisanom i usmenom izražavanju, bez pomoći nastavnika. Potpuno i točno poznaje biblijske osobe, događaje, pripadajuća zemljovidna mjesta. Izlaže jasno (jako dobro poznaje sadržaj na svim razinama), točno, sadržajno, razumljivo, jednostavno. Sposobnosti opisivanja, povezivanja, objašnjavanja, kritičkog mišljenja, dokazivanja, zaključivanja na najvišoj su razini. |
| VRLO DOBAR (4) | Učenik je gotovo potpuno usvojio teme i sadržaje propisane planom i programom, zna primjenjivati usvojeno znanje uz malu pomoć nastavnika. Ima samoinicijativu i dobro se snalazi u opširnosti sadržaja. Točno poznaje biblijske osobe, događaje, pripadajuća zemljovidna mjesta. Svoje znanje primjenjuje u pismenom i usmenom izražavanju uz mali poticaj nastavnika. Izlaže sa malom nesigurnošću, nekvalitetno, nerazumljivo, ali naučeno. To je uglavnom prikladno i ispravno. |
| DOBAR (3) | Učenik je teme i sadržaje propisane planom i programom većinom usvojio. Dobro poznaje sadržaj, ali ga ne zna primijeniti bez pomoći nastavnika. Uz više ustrajnijeg i samostalnijega rada može postići i bolje rezultate. Manje razumije sadržaj, manje točno i tečno iznosi, manje kvalitetno i uspješno i uz pomoć i poticaj. Djelomice točno poznaje biblijske osobe, događaje, pripadajuća zemljovidna mjesta. Uz učiteljevu pomoć uspijeva u povezivanju i tumačenju činjenica. Sposobnosti primjenjivanja naučenog gradiva su na prosječnoj razini-prikladno uz pogreške. |
| DOVOLJAN (2) | Učenik je samo djelomice usvojio teme i sadržaje propisane planom i programom. Slabo prati i reproducira obrađeni sadržaj. Nastavnik puno pomaže, postavlja potpitanja. Uspijeva prepoznati i razlikovati biblijske osobe, događaje i pripadajuća zemljovidna mjesta. Sposobnosti primjenjivanja naučenog gradiva su na početnoj razini |
| NEDOVOLJAN (1) | Učenik nije usvojio obrađeni sadržaj, ne prati, ne reproducira i ne primjenjuje obrađene teme i sadržaje. Ne pomaže ni nastavnikova pomoć. Ne uspijeva prepoznati i razlikovati osnovne informacije nastavnog sadržaja. |

**OPISNO PRAĆENJE UČENIKA ZA ELEMENT I MJERILO OCJENJIVANJA-ZNANJE:**

* Izvrsno usvojio nastavne sadržaje
* Veoma dobro povezuje naučeno sa svakidašnjim životom
* Učenik ima sposobnosti dubljega doživljavanja i spoznavanja otajstava i nauka Crkve
* Posjeduje izrazite sposobnosti u interpretaciji biblijskoga teksta
* Ističe se u znanju i sposobnostima
* S lakoćom usvaja i iznosi sadržaje, uspješno primjenjuje stečeno znanje
* Usvojene nastavne sadržaje iznosi logički i s razumijevanjem
* Veoma sposoban, s lakoćom usvaja sadržaje i uspješno ih reproducira u svakom obliku rada
* Nastavne sadržaje, posebno biblijske, izlaže s puno detalja
* Uz više ustrajnog i samostalnog rada mogao bi postići i bolje rezultate
* Vidljiv je napredak, potrebno je ovako nastaviti
* Dobro poznaje osnovne biblijske sadržaje
* Teže usvaja nastavni sadržaj
* Uspjeh postiže uz dosta uloženog truda

|  |  |
| --- | --- |
| **STVARALAČKO IZRAŽAVANJE** | |
| ODLIČAN (5) | Vrlo razvijena sposobnost slušanja, govora, uspoređivanja. Posjeduje osjetljivost i otvorenost za transcendentno. Izrazito kreativan i komunikativan. Ističe se u različitim oblicima stvaralaštva. Uredna bilježnica i radna bilježnica. Učenik se književno izražava, potpuno samostalno vlada gradivom i zadanim aktivnostima, ima jasno poimanje o temi. Ima izuzetno razvijene sposobnosti stvaralačkog izražavanja. Na najvišoj razini je pismeni, usmeni, scenski, glazbeni i likovni oblik izražavanja. |
| VRLO DOBAR (4) | Učenik ima razvijenu sposobnost slušanja, govora, uspoređivanja, redovito traži izazov, dobro uočava i otkriva nove situacije unutar određenog sadržaja, uz manju pomoć nastavnika. Učenik je kreativan i komunikativan, ima sposobnosti za likovno, pisano i scensko izražavanje. Uredna bilježnica i radna bilježnica. |
| DOBAR (3) | Kod učenika uglavnom razvijena sposobnost slušanja, govora, uspoređivanja. Uočava, otkriva nove situacije unutar obrađenog sadržaja te taj sadržaj može interpretirati jedino uz pomoć nastavnika. Bilježnica i radna bilježnica mogu biti urednije. Koristi se samo dobro usvojenim načinima stvaralačkog izražavanja. Nerado se prepušta kreativnom radu. |
| DOVOLJAN (2) | Kod učenika djelomice razvijene sposobnosti uspoređivanja, razlikovanja, govora, slušanja, unutar obrađenog sadržaja. Veoma teško i samo uz pomoć nastavnika može interpretirati biblijski i drugi sadržaj. Nemaštovit u pisanom, usmenom, glazbenom, scenskom, molitvenom i likovnom izražavanju. Često nema bilježnicu i radnu bilježnicu. Učenik ne vlada zadanim aktivnostima uopće, unatoč pomoći i poticaju od strane nastavnika. Slabo pokazuje zanimanje za takav način rada te je potrebno često poticati. |
| NEDOVOLJAN (1) | Učenik ne može ni uz pomoć nastavnika interpretirati biblijski i drugi sadržaj. Ne želi niti pismeno, usmeno, glazbeno, scenski, molitveno i likovno se izražavati. Nema bilježnicu i radnu bilježnicu. Učenik ne pokazuje nikakvu zanimaciju za uspoređivanje, razlikovanje, govor i slušanje unatoč poticaju i pomoći te opomenama i savjetima. Interes je vrlo slab, a često odbija učiteljev poticaj. |

**OPISNO PRAĆENJE UČENIKA ZA ELEMENT I MJERILO OCJENJIVANJA-STVARALAČKO IZRAŽAVANJE:**

* Vrlo uspješno interpretativno čita biblijske i druge književno-umjetničke tekstove
* Ističe se u scenskom prikazivanju biblijskih tekstova
* U usmenom izražavanju otkriva se sposobnost zamišljanja, asociranja i logičkoga povezivanja sadržaja
* Učenik je uspješan i kreativan u simboličkom izražavanju
* Posjeduje osjetljivost i otvorenost za transcendentno
* Ima razvijene sposobnosti stvaralačkog izražavanja
* Ima lijep pisani izričaj
* Posjeduje izrazite sposobnosti za likovno izražavanje
* Izrazito je kreativan i komunikativan
* Vrlo je uspješan u komuniciranju s raznovrsnim medijima
* Ima posebne sposobnosti za glazbeni izričaj

|  |  |
| --- | --- |
| **ZALAGANJE** | |
| ODLIČAN (5) | Učenik je motiviran i pažljiv neovisno o sadržaju. Često i aktivno surađuje tijekom nastavnog procesa, često nudeći odgovore i aktivnosti vezane uz rad. Uvijek spreman odraditi svaki oblik rada, potičući druge na što bolji rad i obradu zadataka, izrazito aktivan u grupnom obliku rada. Samostalno formulira zaključke. Spremno postavlja pitanja u vezi mogućih nejasnoća u nastavnom sadržaju. |
| VRLO DOBAR (4) | Učenik redovito prati nastavne sadržaje, ali nedostaje aktivnosti na satu pri izjašnjavanju mogućih nejasnoća u nastavnom sadržaju. Potiče druge na rad, predlažući različite oblike rada i rješenja zadataka. Temeljit je i uporan u promišljanju težih problema, što mu uz učiteljevu pomoć i uspijeva. |
| DOBAR (3) | Učenik je povremeno aktivan u radu, te povremeno sudjeluje u aktivnostima vezanim uz rad. Samo ponekad nudi odgovore, te mu je često potreban poticaj drugih. Aktivno se uključuje na zahtjev nastavnika. Sudjeluje pasivno u nastavnim aktivnostima. Uglavnom zainteresirano prati izlaganje. Kod promišljanja težih problema odustaje, ali se na poticaj ponovno uključuje u rad. |
| DOVOLJAN (2) | Učenik rijetko surađuje tijekom nastavnog procesa, rijetko nudi odgovore i aktivnost vezane uz rad. Gotovo nikada nije spreman odraditi oblike rada, te ne potiče druge na bolji rad i izradu zadataka. Prihvaća pomoć, ali ju ne traži. Potrebno ga je dodatno motivirati. Prihvaća pomoć, ali je sam ne traži. Radije pasivno sjedi ili se bavi nečim drugim nevezano uz program te tako ometa rad drugih. |
| NEDOVOLJAN (1) | Učenik nikada ne surađuje tijekom nastavnog procesa, te nikada ne nudi odgovore i način obrade različitih aktivnosti. Nikada nije spreman sebe i druge potaknuti na rad i aktivno sudjelovanje u nastavi. Učenik ne prati nastavu. Povremeno prepisuje od drugih i često svjesno ometa rad drugih učenika. Povremeno prepisuje od drugih i često svjesno ometa rad drugih. |

**OPISNO PRAĆENJE UČENIKA ZA ELEMENT I MJERILO OCJENJIVANJA-ZALAGANJE:**

* Vrlo je aktivan i zainteresiran za rad
* Voli predmet, aktivan tijekom nastavnoga procesa
* Vrijedan je i samostalan, redovito prati nastavne sadržaje
* Odlikuje se pozitivnim odnosom prema radu
* Iznimno je vrijedan i marljiv
* Aktivan je na satu, redovito izvršava svoje obaveze
* Savjestan je i samostalan u radu
* Odgovorno se odnosi prema radu
* Marljivo i aktivno sudjeluje u vjeronaučnoj nastavi i aktivnostima
* Posjeduje volju za rad, trudi se postići što bolje rezultate
* Voli rad, ali je nesiguran u svoje znanje pa nije aktivan u radu
* Više pozornosti posvećuje samostalnom učenju
* Kreativan je u skupnom radu
* Uz poticaj postiže bolje rezultate
* U radu ga treba ohrabriti i potaknuti na veću samostalnost
* Potrebno je češće poticati i usmjeravati pozornost na rad i sadržaje
* Potreban poticaj za intenzivnije uključivanje u nastavni proces
* Zalaže se u granicama svojih mogućnosti

|  |  |
| --- | --- |
| **KULTURA MEĐUSOBNOGA KOMUNICIRANJA** | |
| ODLIČAN (5) | Učenik izvrsno surađuje s ostalim učenicima i nastavnikom, prati, pita za pojašnjenje i produbljenje, sudjeluje u raspravi, koncentriran je na zadatak. Aktivno sudjeluje u nastavnom procesu, zainteresiran za rad, traži izazove, pažljivo sluša, ljubazan prema drugima. Uzornim ponašanjem veoma pozitivno djeluje na ostale učenike. Otvoren za suradnju, razgovor i razumijevanje. Ponašanjem prati svoj usmeni izričaj. Poštuje i uvažava druge, vrlo susretljiv, pun razumijevanja, ne upada drugima u riječ. Govorne poruke su u skladu s naučenim i one su spretno oblikovane. Pokazuje osobitu spremnost u svim komunikacijskim situacijama. Ponašanjem prati svoj usmeni izričaj. |
| VRLO DOBAR (4) | Učenik vrlo dobro surađuje s ostalim učenicima i nastavnikom. Svoje govorne poruke uglavnom spretno oblikuje u skladu s naučenim i integriranim u svoju osobnost. Nešto slabije sluša, prati, pita za pojašnjenje i produbljenje, sudjeluje u raspravi, manje koncentriran na zadatak, dobra komunikacija s drugima. To se odražava i na njegovo ponašanje. Potreban je poticaj glede popravljanja istoga što učenik prihvaća. |
| DOBAR (3) | Učenik na veliki poticaj nastavnika sudjeluje u razrednim raspravama. Ponekad ometa zajednički rad drugih učenika i nastavnika. U usmenom izričaju i ponašanju pojavljuju se elementi koji nisu u duhu integriranog znanja. Na česti poticaj, učenik je voljan mijenjati se. Učenik veoma slabo sluša i slabo prati izlaganje, manje sudjeluje u raspravi, izbjegava preuzimanje zadataka, prekida rad prije nego ga završi, komunikacija sa drugim sudionicima u nastavi, učenicima i nastavnikom je na prosječnoj razini. Potrebno je raditi na kulturi slušanja i nenasilnog rješavanja sukoba. |
| DOVOLJAN (2) | Učenik gotovo uopće ne ostvaruje suradnju s drugim učenicima i nastavnikom. Ne sluša i ne prati izlaganje, za vrijeme sata zabavlja se nečim drugim, ne pokazuje baš nikakav interes, rastresen je, nedostaje kultura slušanja. Učenika treba poticati na pozitivnu verbalnu komunikaciju, često ometa rad, nepristojno se ponaša. U komuniciranju i ophođenju učenika vrlo često se pojavljuju elementi koji nisu u duhu usvojenog integriranog znanja, npr. neprimjereni izrazi. Učenik jako teško prihvaća poticaj. |
| NEDOVOLJAN (1) | Učenik ne ostvaruje nikakvu suradnju s drugim učenicima i nastavnikom. Ni uz pomoć nastavnika ne sudjeluje u nastavnom procesu. Često ometa komunikaciju u razredu. Nepristojno se ponaša, prijeti, potiče druge na neposluh. Učenik u ophođenju i komunikaciji neizostavno koristi elemente koji nisu u duhu vjeronaučnog predmeta. Ne pomaže ni nastavnikom poticaj. U potpunosti ne pokazuje nikakvu zanimaciju unatoč poticaju i ne pokazuje poštivanje ostalih sudionika u nastavi kao ni poštivanje autoriteta. Ne pomaže ni poticaj vjeroučitelja. |

**OPISNO PRAĆENJE UČENIKA ZA ELEMENT I MJERILO OCJENJIVANJA-KULTURA MEĐUSOBNOG KOMUNICIRANJA:**

* S ljubavlju pomaže drugima
* Vrlo lijepo surađuje sa vjeroučenicima i vjeroučiteljem
* Kod učenika se opaža spremnost življenja po vjeri
* Pažljiv je i ljubazan prema drugima
* Komunikativan je i tolerantan
* Uzornim ponašanjem vrlo pozitivno utječe na ostale učenike
* Uzoran je u ponašanju i odnosu prema drugima
* Svoje mišljenje izražava korektno i s poštovanjem
* Vrlo lijepo surađuje s drugima
* Otvoren je za suradnju, razgovor i razumijevanje
* Uvažava druge i prihvaća njihove ideje
* Kod učenika treba poticati pozitivnu verbalnu komunikaciju
* Treba ga poticati na pozitivan odnos prema radu i zalaganju na vjeronaučnom susretu

**OPISNO PRAĆENJE VJEROUČENIKA**

**Opisno praćenje vjeroučenika je sustavno bilježenje zapažanja o razvoju:**

* interesa
* motivacije
* sposobnosti
* postignuća u usvajanju sadržaja
* odnosa prema radu i postavljenim zadacima
* odnosa prema odgojnim vrijednostima

**Što valja uvažavati u prilikom praćenja napredovanja vjeroučenika?**

* ostvarivanje operativnih zadaća nastave
* upisati zapažanja koja su za učenika karakteristična i po kojima je zapažen u odnosu na ostale učenike
* naglasiti što je dobro i pozitivno u učenikovu razvoju
* upisati samo provjerene i dokazane tvrdnje
* obratiti pozornost na jasnoću zabilježaka
* izbjegavati uopćavanja

**Vladanje vjeroučenika prati se i ocjenom na temelju odnosa:**

* **prema sebi**-točan u izvršavanju zadataka, ustrajan u radu, vrijedan i strpljiv, ostvaruje postavljene ciljeve
* **prema radu**-samostalno obavlja uratke, aktivan, ima osjećaj dužnosti, odgovoran u radu, pozitivan odnos prema učenju, kreativan
* **prema drugim učenicima**-pažljiv, poštuje druge, pazi na izražavanje, otvoren i susretljiv, plemenit i spreman na pomoć, pouzdan i drži zadanu riječ, iskren i prijateljski pristupa kolegama, gradi pozitivne međuljudske odnose, zna oprostiti, suosjeća s drugima
* **prema učenicima i ostalim djelatnicima u školi**-uljudan, poštuje starije, pristojan u svemu, zna priskočiti u pomoć
* **prema školskoj imovini**-ispravno se služi školskom imovinom, pazi na stvari, ne uništava stvari
* **prema širem društvenom i prirodnom okružju**-zalaže se oko uređenja školskog okoliša